Diari Oficial de la Generalitat Valenciana


Sumari del DOGV 9603, del 25-05-2023 (2023/5739)

RESOLUCIÓ, de 23 de maig de 2023, de la Vicepresidència i Conselleria d'Igualtat i Polítiques Inclusives, per la qual es convoquen beques per a la realització de pràctiques professionals en la Direcció General d'Infància i Adolescència.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9603

Data del DOGV
:   25-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5739


Data del document
:   23-05-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ, de 23 de maig de 2023, de la Vicepresidència i Conselleria d'Igualtat i Polítiques Inclusives, per la qual es convoquen beques per a la realització de pràctiques professionals en la Direcció General d'Infància i Adolescència. [2023/5739]  
Dins del marc normatiu establit pel Decret 132/2009, de 4 de setembre, del Consell, pel qual es regula la concessió de beques (d'ara endavant, Decret 132/2009), desenvolupat per l'Ordre 17/2011, de 6 maig, de la Conselleria de Justícia i Administracions Públiques, es va dictar l'Ordre 3/2017, de 6 de juny, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de beques per a la realització de pràctiques professionals en la direcció general amb competència en matèria d'infància i adolescència, publicades en el DOGV núm. 8060, de 12 de juny de 2017 (d'ara endavant, Ordre 3/2017).  
L'article 3 de l'Ordre 3/2017 estableix que les beques es convocaran per resolució de la persona titular de la conselleria amb competències en matèria d'infància i adolescència.  
El Pla estratègic de subvencions de la Vicepresidència i Conselleria d'Igualtat i Polítiques Inclusives per al període 2021-2023, aprovat per Resolució de 19 de juny de 2021, de la Vicepresidència i Conselleria d'Igualtat i Polítiques Inclusives i modificat per la Resolució de 13 de març de 2023, de la Vicepresidència i Conselleria Igualtat i Polítiques Inclusives, preveu la publicació en 2023 d'una convocatòria de beques en compliment de l'objectiu estratègic d'incentivar l'estudi, la innovació i la formació en matèries relacionades amb els drets de la infància i l'adolescència, dins del programa pressupostari 313.30.  
  
Com assenyala el preàmbul de l'Ordre 3/2017, les beques convocades no estan subjectes a la política de competència de la Unió Europea en matèria d'ajudes públiques i, per tant, no requereixen notificació a la Comissió Europea, perquè no compleixen els requisits de l'article 107.1 del Tractat de Funcionament de la Unió Europea.  
En virtut de l'exposat, de conformitat amb les competències conferides pel Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i condicions de concessió  
1. Es convoquen, en règim de concurrència competitiva, tres beques per a realitzar pràctiques professionals en la Direcció General d'Infància i Adolescència a partir de l'exercici 2023:  
a) Una beca per a una persona llicenciada o graduada en Dret, a fi de realitzar pràctiques en matèria de procediments administratius i jurídics de prevenció, protecció i promoció de drets de la infància i l'adolescència.  
b) Dues beques per a persones llicenciades o graduades en Psicologia, a fi de realitzar pràctiques en matèria de promoció de la criança positiva i del bon tracte a la infància, de protecció contra el maltractament infantil, de responsabilitat penal de persones menors d'edat, així com foment de la participació infantil, sensibilització i promoció dels drets de la infància i adolescència.  
2. La concessió i les condicions de les beques, així com la realització de les pràctiques s'ajustarà a les disposicions de l'Ordre 3/2017.  
3. Les persones adjudicatàries de les beques hauran de tindre, a més de la titulació requerida, els restants requisits previstos en l'article 2 de l'Ordre 3/2017.  
  
Segon. Finançament i dotació de les beques  
1. Les beques es finançaran a càrrec del capítol IV, del programa pressupostari de despesa 13.12.66.813.24, línia S5174000, dels pressupostos de la Generalitat per a l'exercici 2023 i el seu equivalent per a l'exercici 2024.  
2. La dotació inicial de la beca serà de 1.165,08 euros mensuals bruts, de conformitat amb la Resolució de 16 de gener de 2023, de la Conselleria d'Hisenda i Model Econòmic, per la qual s'estableix la quantitat de percepció en l'exercici 2023 de les beques sotmeses a l'àmbit d'aplicació del Decret 132/2009. Aquesta quantitat s'incrementarà, si escau, d'acord amb el que estableix l'article 17 d'aquest Decret, i en particular, en l'exercici en curs, amb els increments addicionals que preveu l'article 28.2 de la Llei 9/2022, de 30 de desembre, de pressupostos de la Generalitat per a l'exercici 2023.  
Sobre l'import brut es practicarà la retenció a compte de l'Impost sobre la Renda de les Persones Físiques i es descomptarà la quota corresponent a la persona treballadora de la cotització a la Seguretat Social, en els termes establits en el Reial decret 1493/2011, de 24 d'octubre, i en la resta de normativa aplicable.  
3. De conformitat amb el Reial decret 1493/2011, de 24 d'octubre, la quota empresarial de la Seguretat Social de la persona adjudicatària de la beca es finançarà a càrrec de la mateixa aplicació i codi de línia esmentats en el punt 1 d'aquest apartat, per l'import que corresponga segons la normativa vigent en la matèria.  
4. La quantia màxima global destinada a aquestes beques no podrà superar les quantitats següents, tret que siguen prorrogades o s'incremente el seu import, per aplicació de l'article 17 del Decret 132/2009 o per la modificació de la quota empresarial de la cotització a la seguretat social:  
Anualitat 2023: 11.008,53 €  
Anualitat 2024: 33.025,59 €  
  
Tercer: Duració de la beca  
1. La resolució de concessió de la beca especificarà el dia de començament, que no podrà ser anterior a l'1 d'octubre de 2023. La beca tindrà una duració de dotze mesos comptats a partir del dia de començament que es dicte.  
2. No obstant això, podrà prorrogar-se, mitjançant una o diverses resolucions expresses, fins a un període màxim total de dotze mesos addicionals, sempre que hi haja crèdit adequat i suficient en els pressupostos de la Generalitat per als exercicis als quals afecte la pròrroga i que es donen les condicions previstes en l'article 14 de l'Ordre 3/2017.  
  
Quart. Termini i forma de presentació de les sol·licituds  
1. El termini de presentació de sol·licituds serà de quinze dies hàbils comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
2. Les sol·licituds hauran de presentar-se de la forma prevista en l'article 5.1 de l'Ordre 3/2017, en la seu electrònica de la Generalitat, https//sede.gva.es, sense perjudici de la normativa establida amb caràcter general sobre la presentació de sol·licituds, comunicacions i escrits davant les administracions públiques. Per a la presentació per via telemàtica, la persona sol·licitant haurà de disposar d'un certificat de signatura electrònica avançada, o d'algun altre dels sistemes d'identificació admesos en la seu electrònica de la Generalitat, accedir al tràmit «Beques per a la realització de pràctiques professionals en la Direcció General d'Infància i Adolescència» i seleccionar l'opció «Tramitar amb certificat».  
  
Cinqué. Documentació que cal adjuntar a la sol·licitud  
1. Juntament amb la sol·licitud únicament caldrà adjuntar el currículum. Les persones seleccionades per a la fase d'entrevista hauran de presentar la documentació acreditativa dels mèrits detallats en el currículum en el moment en què acudisquen a realitzar-la.  
2. En el currículum s'especificarà: la nota mitjana ponderada obtinguda en els estudis de grau o llicenciatura; els restants títols acadèmics oficials obtinguts que no constituïsquen un requisit per a accedir a la beca; el nivell més alt de coneixement del valencià aconseguit, d'acord amb els títols expedits o homologats per la Junta Qualificadora de Coneixements de Valencià; el nivell de coneixement d'idiomes oficials de la Unió Europea, d'acord amb el Marc Europeu Comú de Referència per a les Llengües; així com l'experiència professional i els cursos de formació que guarden relació amb l'objecte de la beca. Dels mèrits per experiència professional i per cursos de formació, haurà de fer-se constar informació suficient per a determinar la seua relació amb les matèries objecte de la beca. Respecte dels cursos de formació s'especificarà, així mateix, la seua duració en hores i l'organisme oficial o centre reconegut que els ha impartits.  
3. Les persones interessades a optar als dos tipus de beques hauran de presentar una sol·licitud i un currículum diferent per a cadascuna d'aquestes, en el qual els mèrits al·legats s'adequaran, en cada cas, a les matèries objecte de les pràctiques.  
  
Sisé. Procés de selecció i criteris de valoració de les sol·licituds  
  
1. El procés de selecció s'ajustarà al que es disposa en l'article 10 de l'Ordre 3/2017.  
2. La valoració es realitzarà d'acord amb els criteris establits en l'article 9 de l'Ordre 3/2017.  
3. Per a accedir a la fase d'entrevista es requerirà una puntuació mínima de 135 punts en la fase de valoració de mèrits.  
  
Seté. Mitjans de publicació i notificació dels diferents tràmits  
1. La publicació de llistes previstes en el procés de selecció es farà en la seu electrònica o portal institucional de la Generalitat en internet www.gva.es i també en la pàgina web de la conselleria amb competències en matèria d'infància i adolescència, en la següent adreça URL: https://inclusio.gva.es/es/web/menor/becas-practicas-profesionales  
  
2. La resolució de concessió de les beques es publicarà, a més, en el Diari Oficial de la Generalitat Valenciana.  
3. Aquestes publicacions tindran els efectes de notificació, d'acord amb el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Huité. Termini de resolució i efecte del silenci administratiu  
1. El termini màxim per a tramitar, resoldre i notificar les sol·licituds de beca és de sis mesos, comptadors a partir de l'endemà de la publicació de la convocatòria. Si una vegada transcorregut aquest termini, no s'haguera notificat la resolució expressa, les persones interessades podran entendre desestimades les seues sol·licituds per silenci administratiu, únicament a l'efecte de permetre a les persones interessades interposar recurs administratiu de reposició o contenciós administratiu.  
2. Quan es requerisca a la persona interessada l'esmena de deficiències en la sol·licitud o l'aportació de documents, o d'elements de judici necessaris per a l'acreditació dels requisits o la valoració dels mèrits, el termini per a resoldre se suspendrà durant el temps que hi haja entre la notificació del requeriment i el seu compliment efectiu o, en defecte d'això, durant el termini concedit per a l'esmena o l'aportació.  
  
  
Nové. Òrgan competent per a la resolució i recursos  
1. La resolució de concessió o denegació de les beques està delegada en la direcció general amb competència en matèria d'infància i adolescència per la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i conselleria.  
2. Les resolucions dictades per delegació indicaran expressament aquesta circumstància i es consideraran dictades per l'òrgan delegant, per la qual cosa esgotaran la via administrativa. En contra d'aquestes es podrà interposar recurs potestatiu de reposició en el termini d'un mes a comptar des de l'endemà de la seua notificació, o directament recurs davant l'ordre jurisdiccional contenciós administratiu en el termini de dos mesos a comptar des de l'endemà de la notificació.  
  
Deu. Informació relativa al tractament de dades personals  
El present article té com a objectiu complir el que s'estableix en la normativa de protecció de dades quant a la informació que ha de facilitar-se a les persones interessades. En virtut d'això s'informa:  
  
a) Té la condició de responsable del tractament la Vicepresidència i Conselleria d'Igualtat i Polítiques Inclusives.  
b) Les dades del delegat o delegada de protecció de dades són les següents: passeig de l'Albereda, núm. 16. 46340 València. Correu electrònic: ebj@idz.gv  
c) La finalitat per al tractament de dades personals serà el disseny i l'execució d'accions formatives sobre l'aplicació dels drets de la infància pels professionals relacionats amb la infància i adolescència en coordinació i sense perjudici de les competències d'altres centres directius.  
d) Les bases de legitimació general aplicables al tractament de dades seran les regulades en l'article 6.1 c) i e) del Reglament general de protecció de dades (l'interés públic i l'obligació legal) en relació amb les normes específiques que regulen aquest procediment. D'acord amb l'article 13.2 e) de l'RGPD, si la persona interessada està obligada a facilitar les dades personals se l'ha d'informar de les conseqüències de no aportar-les.  
e) Les dades es comunicaran a les següents persones destinatàries o categories de persones destinatàries:  
- La Base de Dades Nacional de Subvencions i la Intervenció; tot això, en compliment d'obligacions legals exigibles al responsable.  
- Així mateix, es publicaran les subvencions concedides en el portal de transparència amb indicació del seu import, objectiu o finalitat i persones beneficiàries.  
f) Les dades es conservaran durant el temps necessari per a complir la finalitat per a la qual es van sol·licitar i per a determinar les possibles responsabilitats que es puguen derivar d'aquesta finalitat i del tractament de les dades i de conformitat amb la normativa d'arxius i documentació. No obstant això, les dades personals podran conservar-se durant períodes més llargs sempre que es tracten exclusivament amb finalitats d'arxiu en interés públic, fins d'investigació científica o històrica o fins estadístics, sense perjudici de l'aplicació de les mesures tècniques i organitzatives apropiades a fi de protegir els drets i llibertats de la persona interessada. En tot cas, la informació que es publique en el portal de transparència estarà disponible en aquest durant l'any de concessió i l'any següent; passat aqueix termini les dades deixaran de ser públiques en aquest portal.  
g) La persona interessada té dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en el següent enllaç: sede.gva.es/va/proc19970  
h) Sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que es preveu en el següent enllaç: sede.gva.es/va/proc22094; això, sense perjudici de la possibilitat de reclamar davant l'Agència Espanyola de Protecció de Dades.  
  
Onze. Pla de control  
La comprovació de la realització material de l'activitat subvencionada es durà a terme sobre el terreny a través de les següents mesures, previstes en la Resolució de la Vicepresidència i Conselleria d'Igualtat i Polítiques Inclusives, per la qual s'aprova el pla de control aplicable a les subvencions atorgades a càrrec de les dotacions pressupostàries de la Direcció General d'Infància i Adolescència en l'exercici 2023:  
  
a) Es designarà una persona tutora, que exercirà de manera efectiva les tasques de seguiment i suport a les persones beneficiàries de la beca.  
  
b) El control horari de la persona becària, dins de les condicions previstes en l'article 21 del Decret 132/2009, es farà mitjançant un full de signatures, que estarà disponible tots els dies i on signaran l'entrada i l'eixida.  
c) Les tasques a desenvolupar al llarg de les pràctiques professionals s'assignaran d'acord amb un pla de formació específic que s'elaborarà dins del primer mes d'execució de les pràctiques. L'aplicació d'aquest pla es revisarà mitjançant reunions periòdiques de seguiment. El resultat d'aquestes reunions es reflectira en una acta o document signat pel tutor o tutora i pel becari o becària.  
  
Dotze. Efectes  
Aquesta resolució produirà efectes des de l'endemà de la seua publicació en el Diari Oficial de la Generalitat Valenciana.  
  
Tretze. Circumstàncies que poden donar lloc a la modificació de la resolució de concessió  
La resolució de concessió es procedirà a modificar, entenent, per tant, la renúncia a la beca de pràctiques professionals de la persona que haja resultat beneficiària i concedint aquesta al candidat o candidata que corresponga segons la regulació de la borsa de reserva per a substitucions quan:  
a) La persona que haja resultat beneficiària de la beca per a la realització de pràctiques professionals no s'incorpore, injustificadament, en la Direcció General d'Infància i Adolescència en el termini que s'indique en la resolució de concessió.  
b) La persona que haja resultat beneficiària de la beca per a la realització de pràctiques professionals no aporte, injustificadament, en el termini dels deu dies hàbils següents a la publicació de la resolució de concessió en el Diari Oficial de la Generalitat Valenciana, la documentació exigida en el resolc cinqué d'aquesta convocatòria.  
c) La persona que haja resultat beneficiària de la beca per a la realització de pràctiques professionals, amb caràcter previ a la incorporació, es trobe en una situació que impedisca el compliment de les obligacions derivades del normal desenvolupament d'aquesta, especialment, si aquestes vulneren el règim d'incompatibilitats establit en l'article 22 del Decret 132/2009.  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, comptadors des de l'endemà de la seua publicació, d'acord amb el que s'estableix en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant l'òrgan que la dicta en el termini d'un mes, computat en els mateixos termes, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 23 de maig de 2023.- La vicepresidenta del Consell i consellera d'Igualtat i Polítiques Inclusives: Aitana Mas Mas.